21.02.2015.

**SAOPŠTENJE ZA MEDIJE**

**70 posmatrača Koalicije "Pod lupom" na prijevremenim izborima u Kalesiji i Živinicama**

Koalicija 'Pod lupom' posmatrat će prijevremene lokalne izbore za načelnike u opštinama Kalesija i Živinice koji će biti održani u nedjelju, 22.02.2015.godine.

Koalicija će na taj dan na terenu imati 70 posmatrača te 4 mobilna tima koji će biti raspoređeni na 70 biračkih mjesta u ove dvije opštine.

Svojim angažmanom i tokom ovih prijevremenih lokalnih izbora Koalicija "Pod lupom" želi spriječiti moguće manipulacije, osigurati poštivanje Izbornog zakona BiH, te zaštititi slobodnu volju birača. Koalicija će, kao i do sada, svoja zapažanja o izbornom procesu temeljiti na dojavama promatrača i neanonimnim dojavama građana.

Građani uočene nepravilnosti neposredno prije izbornog dana i na sam izborni dan mogu prijaviti Koaliciji na broj telefona 033 268 146.

Podsjećamo da je Koalicije "Pod lupom" na prošlim Opštim izborima 2014. na terenu imala 2.800 građanskih, nestranačkih posmatrača koji su bili prisutni na 1.348 biračkih mjesta i u 134 lokalne izborne komisije, pokrivajući preko 25% od ukupnog broja biračkih mjesta u BiH.

Koalicija je posmatrala i nedavno održane prijevremene lokalne izbore u opštinama Stanari ( za izbor načelnika i skupštine opštine), Istočni Drvar i Domaljevac Šamac( izbor načelnika).